b'\n_START_ARTICLE_\nVitiligo\n_START_SECTION_\nLigos prie\xc5\xbeastys\n_START_PARAGRAPH_\nLigos prie\xc5\xbeastys n\xc4\x97ra iki galo ai\xc5\xa1kios. Visais ligos kilm\xc4\x97s atvejais odos, gleivini\xc5\xb3, rainel\xc4\x97s (akies spalvotosios dalies) spalv\xc4\x85 lemiantis pigmentas melaninas, esantis melanocituose, n\xc4\x97ra i\xc5\xa1skiriamas. Kai melanino suma\xc5\xbe\xc4\x97ja, ta k\xc5\xabno vieta tampa bespalv\xc4\x97, gerokai bly\xc5\xa1kesn\xc4\x97.\n_START_SECTION_\nGydymas\n_START_PARAGRAPH_\nSpecifinio baltm\xc4\x97s gydymo n\xc4\x97ra. Ligos prad\xc5\xbeioje, vos pasirod\xc5\xbeius baltmei, efektyv\xc5\xabs yra prie\xc5\xa1u\xc5\xbedegiminiai hormoniniai tepalai, kurie stabdo melanocit\xc5\xb3 ardym\xc4\x85. Kartu galima vartoti vitamin\xc4\x85 D. Jei pirmasis gydymas n\xc4\x97ra efektyvus, PSO rekomenduoja tik po jo taikyti gydym\xc4\x85 ultravioletiniais spinduliais. Fototerapija paskatina melatonino gamyb\xc4\x85, ta\xc4\x8diau \xc5\xa1is gydymas n\xc4\x97ra efektyvus jei melanocitai yra visi\xc5\xa1kai suardyti. Sunkesniais atvejais gali prireikti imunin\xc4\x99 sistem\xc4\x85 modifikuojan\xc4\x8dio gydymo, kuris sustabdo ligos plitim\xc4\x85. Labai ma\xc5\xbeai baltmei tinka lazerinis spalvos atstatymas. Estetiniu po\xc5\xbei\xc5\xabriu naudojami maskuojantys kremai, kurie suvienodina odos spalv\xc4\x85 matomose vietose (veido, kaklo zona).'